পিঠটা যেন অবিকল মানুষের মুখের মতো। নতুন এই মাকড়সাকে ঘিরে বাড়ছে কৌতূহল।

এই বিষয়ে অন্যান্য খবর

এই মাকড়সা স্তন্যপান করিয়ে বড় করে বাচ্চাদের, নয়া আবিষ্কারে চাঞ্চল্য


এক সর্বভারতীয় সংবাদমাধ্যমে প্রকাশিত প্রতিবেদন অনুযায়ী, এই অদ্ভুত দর্শন মাকড়সাটিকে সম্প্রতি দেখা গিয়েছে অসমের কোলিয়ারে। কয়েক দিন আগেই সেখানকার স্থানীয় এক বাসিন্দা নিজের বাড়িতে বিরল এই মাকড়সাটি দেখতে পান। মাকড়সার পিঠটা মানুষের মুখের মতো দেখতে। এর পরেই ওই মাকড়সাটিকে নিয়ে হইচই পড়ে যায় এলাকায়।
মাকড়সাটির নাম জানা যায়নি। তবে আন্তর্জাতিক সংবাদমাধ্যম ‘মেট্রো’-তে প্রকাশিত এক প্রতিবেদন অনুযায়ী, এই মাকড়সার অস্তিত্ব অনেক দেশেই রয়েছে। এই মাকড়সাকে ‘লিচেন ক্র্যাব স্পাইডার’ নামেই জানা যায়। পূর্ব আফ্রিকা ও দক্ষিণ-পূর্ব এশিয়ার বেশ কিছু দেশে এর দেখা পাওয়া যায়। তবে অসমে উদ্ধার হওয়া মাকড়সাটি আদৌ ‘লিচেন ক্র্যাব স্পাইডার’ কিনা, তা এখনও স্পষ্ট নয়।
মানুষের মুখের মতো দেখতে হওয়ায় কোলিয়ার বাসিন্দারা একে ‘স্পাইডারম্যান’ নামেই ডাকতে শুরু করেছেন।